Ritratt: Karolina Grabowska minn Pexels .td_uid_2_6162b9f2df4d4_rand.td-a-rec-img{text-align:left}.td_uid_2_6162b9f2df4d4_rand.td-a-rec-img img{margin:0 auto 0 0} 16-il entità impenjati fil-ħidma soċjali qed jesprimu t-tħassib tagħhom dwar il-proposti għall-abbozz ta' liġi dwar l-użu hekk imsejjaħ responsabbli tal-kannabis. Fi stqarrija l-entitajiet qalu li jinsabu fi qbil mal-pożizzjoni ta' Caritas Malta u l-Fondazzjoni OASI li l-Ħamis, 7 ta' Ottobru 2021, reġgħu tennew li l-liġi proposta se tkun aktar ta' ħsara milli ta' ġid għas-soċjetà Maltija. Il-ġimgħa li għaddiet il-Ministru tal-Ugwaljanza Owen Bonnici ħabbar l-20 proposta tal-Gvern f'abbozz li se jkun qed jibdel il-liġi dwar l-użu tal-kannabis. "Il-proposti tal-Gvern imorru oltre minn dak li ġie ppreżentat fil-White Paper. Dan hu pass ieħor lejn iktar normalizzazzjoni tal-użu tal-kannabis u jżid il-perċezzjoni liż-żgħażagħ li l-kannabis m'għandhiex perikli," argumentaw iż-żewġ organizzazzjonijiet fi stqarrija l-Ħamis filgħodu. Huma semmew kif kull pass lejn il-liberalizzazzjoni tal-użu tal-kannabis se jesponi lis-soċjetà għal aktar ħsara. Qalu li se jibqgħu jittamaw li f'dan l-istadju ssir diskussjoni serja, u jappellaw lill-Awtoritajiet u l-partiti politiċi biex iqisu sew il-prezz li jkollha tħallas is-soċjetà. Dawn l-entitajiet, li wħud minnhom jaħdmu direttament mat-tfal vulnerabbli, jinsabu mħassba speċjalment dwar il-messaġġ li jkun qed jgħaddi lit-tfal u ż-żgħażagħ dwar l-użu u l-kultura tal-kannabis. Għalhekk qed jitolbu lill-politiċi sabiex iqisu tassew il-ġid komuni meta jkunu qed jikkontemplaw liġijiet li jersqu iktar lejn il-liberalizzazzjoni tal-kannabis. Iffirmata minn: Caritas Djakonija Unit Dar Merħba Bik Dar Osanna Pia Dar tal-Providenza Djar tal-Knisja għall-Anzjani Fondazzjonni Sebħ Kummissjoni Djoċesana Djakonija Kummissjoni Ġustizzja u Paci Kummissjoni Migranti Mater Dei u Sir Anthony Mamo Oncology Centre Chaplains Millennium Chapel Paolo Freire Institute Segretarjat Assistenza Soċjali Society St Vincent de Paul St Jean Antide Foundation Uffiċċju Ħidma Pastorali mal-Persuni Separati Aktar ħsara milli ġid – Il-Caritas u l-Oasi dwar il-proposti tal-Gvern .td_uid_3_6162b9f2dfc1a_rand.td-a-rec-img{text-align:left}.td_uid_3_6162b9f2dfc1a_rand.td-a-rec-img img{margin:0 auto 0 0}